เรียน ท่านผู้เกี่ยวข้อง

ด้วยเมื่อวันที่ 11 มกราคม 2566 ดิฉัน นางกัลยารัตน์ เหรียญวิจิตร์ ได้ไปติดต่อฝ่่ายรายได้ สำนักงานเขตบางขุนเทียนเพื่อชำระภาษีที่ดินและสิ่งปลูกสร้างบนที่ดินของดิฉันที่ตั้งอยู่ในเขตบางขุนเทียน เมื่อดิฉันยื่นสำเนาโฉนดต่อเจ้าหน้าที่ฝ่ายรายได้ (นางสาวมุกดา ทองขุนคำ) เจ้าหน้าที่แสดงท่าทางตกใจและปฏิเสธไม่ยอมรับคำขอชำระภาษีฯ ของดิฉันโดยอ้างว่า ดิฉันไม่ได้เป็นเจ้าของที่ดินแปลงดังกล่าว และเมื่อดิฉันยืนยัน เจ้าหน้าที่ขอให้ดิฉันไปตรวจสอบและคัดรับรองสำเนาโฉนดที่ดินของดิฉันจากสำนักงานที่ดิน ต่อมาดิฉันได้นำสำเนาโฉนดที่สำนักงานที่ดินกลับไปแสดงอีกครั้ง เจ้าหน้าที่จึงได้ยินยอมรับชำระค่าภาษีฯ ตามใบเสร็จรับเงินปรากฎตามรูปภาพที่แนบ
ดิฉันขอทราบรายละเอียดของผู้ที่ปรากฎชื่อเป็นเจ้าของที่ดินในฐานข้อมูลระบบคอมพิวเตอร์ตามที่เจ้าหน้าที่ฝ่ายรายได้ได้กล่าวอ้าง แต่เจ้าหน้าที่ปฏิเสธไม่ยอมให้ข้อมูลผู้แอบอ้างเป็นเจ้าของที่ดินของดิฉัน ทั้งที่ปรากฎอย่างชัดเจนว่า ดิฉันเป็นผู้เสียหายที่ถูกละเมิดสิทธิ เพราะมีบุคคลไม่หวังดีมาแอบอ้างเป็นเจ้าของที่ดินของดฺิฉัน 
ดังนั้น ดิฉันจึงใคร่ขอให้กรุงเทพมหานคร และสำนักงานเขตบางขุนเทียน แจ้งข้อมูลชื่อ นามสกุลและที่อยู่ติดต่อของผู้ที่มีชื่อปรากฎเป็นเจ้าของที่ดินของดิฉันให้ดิฉันทราบ เป็นการใช้สิทธิของประชาชนผู้ได้รับความเดือดร้อนตามพรบ ข้อมูลข่าวสารของทางราชการ พ.ศ. 2540 ด้วย เพื่อที่ดิฉันจะได้ดำเนินการตามกฎหมายเพื่อรักษาสิทธิอันชอบด้วยกฎหมายของดิฉันต่อไป 
จึงเรียนมาเพื่อทราบและขอแสดงความนับถือ #1555 #bkkrongtook